Diari Oficial de la Generalitat Valenciana


Sumari del DOGV 3899, del 18-12-2000 (2000/9738)

ORDRE de 16 d'octubre de 2000, de la Conselleria de Cultura i Educació, per la qual es prorroga l'autorització provisional per a impartir un cicle de l'Educació Secundària Obligatòria, a diversos centres docents privats.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9738


Data del document
:   16-10-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * centre d'ensenyament
    * ensenyament secundari
    * ensenyament privat

ORDRE de 16 d'octubre de 2000, de la Conselleria de Cultura i Educació, per la qual es prorroga l'autorització provisional per a impartir un cicle de l'Educació Secundària Obligatòria, a diversos centres docents privats. [2000/S9738]
  
Els expedients han sigut incoats a instància dels representants de la titularitat dels centres docents privats, en sol·licitud de pròrroga de l'autorització provisional per a impartir un cicle de l'Educació Secundària Obligatòria.
  
Els expedients inclouen informes de la Unitat d'Inspecció Educativa favorables a allò sol·licitat, ja que no s'han modificat les condicions que donaren lloc a l'autorització provisional del curs anterior, basada en el compliment de les condicions establides en la disposició transitòria setena del Reial Decret 1.004/1991, de 14 de juny, sobre requisits mínims dels centres que impartixen ensenyaments de règim general no universitaris.
  
Vists la Llei Orgànica 8/1985, de 3 de Juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.1998) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Prorrogar, en els termes que en cada cas s'indiquen, l'autorització provisional per a impartir un cicle de l'Educació Secundària Obligatòria als centres docents privats que s'especifiquen en l'annex de la present ordre.
  
Segon
  
La present ordre afecta exclusivament els cursos acadèmics especificats, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i el límit temporal que establix la normativa vigent.
  
Disposició addicional
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua notificació o publicació, segons corresponga.
  
València, 16 d'octubre de 2000
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: Aula 3
  
Titular: Maria Quintana, SL.
  
Codi: 27534846
  
Domicili: c/ Arts Gràfiques, 24-26
  
Localitat: València
  
Província: València
  
Ensenyaments que s'autoritzen provisionalment:
  
- 2n cicle d'Educació Secundària Obligatòria durant el curs acadèmic 2000/2001, amb un màxim de 7 unitats i 210 llocs escolars.
  
El funcionament d'estes unitats es farà en els espais que el centre té autoritzats com de Batxillerat Unificat Polivalent i, en conseqüència, la suma total d'unitats d'Educació Secundària Obligatòria, Curs d'Orientació Universitària i Batxillerat no podrà excedir de 14.
  
Centre: Color del Monte Colorado
  
Titular: Luis Ferrer Lonjedo.
  
Codi: 26290522.
  
Domicili: av. Principal. Urbanització Monte Colorado.
  
Localitat: la Pobla de Vallbona.
  
Província: València.
  
Ensenyaments que s'autoritzen provisionalment:
  
- 1r cicle d'Educació Secundària Obligatòria durant el curs acadèmic 2000/2001, amb un màxim de 2 unitats i 60 llocs escolars.
  
El funcionament d'estes unitats es farà en els espais que el centre té autoritzats com d'Educació Primària, en conseqüència, la suma total d'unitats d'este nivell i l'Educació Secundària Obligatòria no podrà excedir de 8.
  
Centre: Vilavella
  
Titular: Fomento de Centros de Enseñanza, SA.
  
Codi: 17408505.
  
Domicili: c/ Pare Diego Mirón, 1
  
Localitat: València.
  
Província: València.
  
Ensenyaments que s'autoritzen provisionalment:
  
- 1r cicle d'Educació Secundària Obligatòria durant el curs acadèmic 2000/2001, amb un màxim de 2 unitats i 60 llocs escolars.
  
El funcionament d'estes unitats es farà en els espais que el centre té autoritzats com d'Educació Primària, en conseqüència, la suma total d'unitats d'este nivell i el 1r cicle d'Educació Secundària Obligatòria no podrà excedir de 8.